थाई एयरवेज़ इंटरनेशनल
थाइ एयरवेज़ इन्टरनेशनल पब्लिक कंपनी लिमिटेड (THAI) (थाई.स्टॉ.एक्स.: THAI, थाई: บริษัท การบินไทย จำกัด (มหาชน) तथाइंड की सबसे बड़ी एवं ध्वजवाहिका वायुसेवा है। १९८८ में स्थापित हुई कंपनी का मुख्यालय चाटुचाक जिला, बैंगकॉक में स्थित है। यह कंपनी प्राथमिकता से सुवर्णभूमि विमानख्षेत्र से ही संचालन करती है। थाई स्टार एलायंस की संस्थापक सदस्य है। यह वायुसेवा एक न्यून-लागत वायुसेवा नोक एयर में ४९% भागीदारी के साथ सबसे बड़ी भागीदार कंपनी है।२०१२ के मध्य में इसने थाई स्माइल के नाम से क्षेत्रीय विमान सेवा का प्रारम्भ एयरबस ३२० का उपयोग करते हुए किया। अपने प्रमुख केंद्र सुवर्णभूमि एयरपोर्ट से ये ३५ देशों के ७८ स्थानो के लिए उड़ान भरती हैं। एक समय ये एयरलाइन विश्व की सबसे लम्बी दूरी की २ नॉन स्टॉप फ्लाइट्स चलती थी। लेकिन बढ़ी हुई तेल की कीमतें, भाड़े में बढ़ोतरी, एयर क्राफ्ट्स की संख्या में कमी, इन सब कारणों के चलते ये नॉन स्टॉप सेवा बंद कर दी गयी। थाई एयरवेज के ज्यादातर उड़ाने यूरोप, पूर्वी एशिया एवं दक्षिण /दक्षिण -पश्चिम एशिया के लिए होती हैं। लंदन के हीथ्रो एयरपोर्ट को सर्व करने वाला थाई एयरवेज पहला एशिया-पसिफ़िक क्षेत्र का पहला एयरलाइन्स था। वर्त्तमान में थाई एयरवेज बैंकाक यूनाइटेड एवं रेड बुल रेसिंग का मुख्य प्रायोजक हैं।